Év végén is FlixBusszal! | ZETApress
Év végén is FlixBusszal!
A FlixBus rendszerében idén 60 százalékkal több foglalás történt a karácsonyt és szilvesztert magába foglaló ünnepi időszakra, mint 2017-ben – tudatta Miklósy Boglárka PR menedzser.
Hogy a megnövekedett keresletet kielégítse, a FlixBus több összeköttetés esetében megnövelte a kapacitásokat, Magyarországról is kiegészítő járatok indulnak Horvátország, Ausztria, Szlovénia és Olaszország több városába, így Zágrábba, Bécsbe és Ljubljnába is a megszokottnál több zöld busz megy majd a karácsonyi időszakban. – A karácsonyi foglalások számának növekedése alapján úgy látjuk, hogy tovább folytatódik a trend, miszerint egyre kevesebb ember használ autót távolsági utazáshoz – mondta el André Schwämmlein, a FlixBus társalapítója és ügyvezető igazgatója.
A Magyarországra tartó utasok száma december 20-a és január 2-a között nőtt meg leginkább a tavalyi év adatai alapján, Ausztriából, Lengyelországból és Szlovákiából érkezett a legtöbb ember. A legnagyobb növekedés karácsony és szilveszter között volt a beutazók számában, így vélhetően sokan érkeztek a környező országokból, hogy itt köszöntsék az újévet.
A foglalási adatok alapján a legnépszerűbb szilveszteri célállomások továbbra is az európai nagyvárosok. S mi az öt legnépszerűbb szilveszteri célállomás? – Idén a legtöbb FlixBus utas Berlinbe, Prágába, Münchenbe, Hamburgba és Amszterdamba utazik az év utolsó napjaiban.
A FlixBus egy európai mobilitási szolgáltató, amely 2013 óta kínál alternatív, kényelmes, megfizethető és környezetbarát utazási lehetőséget. A intelligens hálózatfejlesztésnek és legkorszerűbb technológiai háttérnek köszönhetően a FlixBus Európa legkiterjedtebb távolsági buszhálózatát alakította ki napi 300 ezer csatlakozással, amelyek kétezer célállomást kötnek össze 29 országban.
A Németországban alapított startup helyi kis- és középvállalkozásokkal együttműködve ötvözi a minőséget és a tapasztalatot. A berlini, müncheni, párizsi, milánói, zágrábi, amszterdami, stockholmi, aarhusi, prágai, budapesti, Los Angeles-i, bukaresti, madridi és varsói irodákban dolgozó FlixBus csapat a következőkért felel: hálózatfejlesztés, ügyfélszolgálat, minőségellenőrzés, marketing, sales, jegyárusítás, árazás, üzletfejlesztés és technológiai fejlesztés.